पहली पत्नी से रिश्ता टूटने की बताई वजह, बोले- अकेला नहीं चलना चाहता था
Ashish Vidyarthi Rupali Barua Marriage अजीबो गरीब पोस्ट शेयर किया था। जिसके बाद एक्टर ने एक वीडियो शेयर कर अपनी पहली शादी पर बात की है।
57 साल के वेटरन एक्टर आशीष विद्यार्थी ने 25 मई को फैशन डिजाइनर रुपाली बरुआ से शादी की है। थोड़ी देर पहले ही उनकी पहली पत्नी राजोशी उर्फ पीलू विद्यार्थी अपने इंस्टाग्राम हैंडल पर एक अजीबो गरीब पोस्ट शेयर किया था। अब एक्टर का भी रिएक्शन सामने आया है। उन्होंने अपने सोशल मीडिया अकाउंट पर एक वीडियो शेयर किया है ,जिसमें वह अपनी पहली शादी के बारे में बात करते हुए नजर आए।
क्या बोले आशीष?
वीडियो में आशीष ने कहा- 'नमस्कार, हम सबकी अलग-अलग जिंदगी है और अलग-अलग जरूरतें हैं। हम सबके पास अलग-अलग अवसर है और अलग-अलग बैकग्राउंड है जिसे हम अपने हिसाब से निभाते हैं। लेकिन एक चीज कॉमन है। हम सब खुशी से जीना चाहते हैं। मेरी जिंदगी में भी तकरीबन 22 साल पहले पीलू आईं। हम लोगों बहुत अच्छे दोस्त बनकर पति- पत्नी की तरह साथ चले। इस दौरान प्यारा अर्थ हुआ। वो बड़ा हुआ, कॉलेज गया और अब नौकरी कर रहा है।
'जैसा हम जीना चाहते हैं उसमें डिफ्रेंसेस है'
'लेकिन पिछले कुछ पिछले 2-3 सालों से हमने अपने इस रिश्ते के भविष्य में फर्क पाया है। एक दूसरे का भविष्य देखने का नजरिया थोड़ा अलग था। भले ही मैंने और पीलू ने 'मतभेदों को सुलझाने' का फैसला किया, लेकिन अगर ऐसा कर भी लेते हैं तो कोई एक किसी दूसरे पर हावी होगा।
हम दुनिया को दिखाने के लिए भले ही साथ रहते लेकिन, हम दोनों अंदर से दुखी रहते। हम खुशहाल साथ थे और अब जब हमे लग रहा है कि इस मदभेद की वजह से आगे नहीं रह पाएंगे। फिर हम दोनों ने तय किया की हम अलग-अलग रास्ते चलेंगे।
हमने अलग होने का फैसला बहुत ग्रेस और डिग्निटी के साथ किया। आपस में बैठकर बात की, बेटे अर्थ से बात की और फिर हम अलग हो गए।
'अकेला नहीं चलना चाहता था'
आशीष ने आगे कहा की वो अकेले नहीं जीना चाहते थे। उन्हें एक साथी की तलाश थी। पिछले साल उनकी मुलाकात रुपाली बरुआ से हुई और करीब 1 साल बातचीत करने के बाद दोनों ने शादी करने का फैसला किया। आशीष ने आगे कहा, 'वो 50 वर्ष की हैं और मैं 57 का हूं, 60 का नहीं'।